Epic Games

Epic Games je spoločnosť vyvíjajúca počítačové hry so sídlom v Cary, Severná Karolína, USA. Firmu založili Tim Sweeney a Mark Rein v roku 1991. V tom čase sa však volala Potomac Computer Systems a sídlila v Rockville v Marylande.

Spoločnosť na seba prvýkrát upozornila, keď vydala logickú hru ZZT. Krátko po vydaní ZZT sa spoločnosť premenovala na Epic MegaGames a stala sa obľúbenou, keď vydala sharewarové verzie svojich hier z prvej polovice deväťdesiatych rokov, ako napr. Epic Pinball , Jill of the Jungle alebo Jazz Jackrabbit. Epic MegaGames tiež vydávala počítačové hry iných spoločností. Za zmienku stojí spolupráca so spoločnosťou Safari Software, s ktorou sa neskôr Epic spojil a mnohé hry boli od tej doby predávané pod značkou Epic Classics.

V roku 1998 vydal Epic MegaGames Unreal, svoju prvú 3D akčnú hru, ktorá sa stala prvou zo série niekoľkých hier označovaných ako "Unreal games".Engine tejto hry bol použitý mnohými ďalšími spoločnosťami zaoberajúcich sa vývojom hier. V roku 1999 došlo opäť k premenovaniu spoločnosti na konečný názov Epic Games . Potom sa celá spoločnosť presťahovala z Rockville do svojho terajšieho sídla v Cary. Od tej doby až do leta 2007 sa v spoločnosti veľa nezmenilo a boli postupne vydané hry Unreal Tournament a Unreal 2 a ich vylepšované verzie. V auguste 2007 Epic Games kúpila poľskú spoločnosť People Can Fly, ktorých ľudia takmer zdvojnásobili počet zamestnancov na 125. V roku 2012 získala 40% podiel v spoločnosti čínska spoločnosť Tencent, v októbri 2018 mala Epic Games odhadovanú hodnotu takmer 15 mld. USD (asi 12 mld. EUR).

V roku 2017 Epic Games vytvorili nový herný mód do svojej hry Fortnite, z ktorej sa neskôr stala samostatná hra Fortnite Battle Royale, jedna z najhranejších hier na svete.

Koncom roku 2017 začal dávať zadarmo hry každých štrnásť dní, neskôr zvýšil frekvenciu na raz týždenne, koncom roka 2019 už rozdával dokonca každý deň. V roku 2019 Epic Games rozdal hry v hodnote asi (v prepočte) za 1 100 EUR.

 Produkty 
 Rok  Titul  Platforma 1991 ZZTMS-DOS 1991 BrixDOS 1992  Overkill MS-DOS 1992 KiloblasterMicrosoft WindowsXbox 360 1992 Jill of the JungleDOS 1993 Ken's LabyrinthMicrosoft Windows 1993 Epic PinballMS-DOS 1993 Zone 66MS-DOS 1993 Solar WindsMS-DOS 1993 Dare to DreamMicrosoft Windows 1993 Electro ManMS-DOS 1993 Ancients 1: Death WatchMS-DOS 1993 RobboDOS 1994 HeartlightMS-DOS 1994 Jazz JackrabbitMS-DOS 1994 Highway HunterMS-DOS 1994 Traffic Department 2192DOS 1995 TyrianDOSMicrosoft Windows 1995 Radix: Beyond the VoidDOS 1996 Seek & DestroyMS-DOSNintendo 64 1998 UnrealMicrosoft WindowsMac OS 1998 Castle of the WindsMicrosoft Windows 1998 Jazz Jackrabbit 2Microsoft WindowsMac OS 1998 Unreal TournamentMicrosoft WindowsMac OSLinuxPlayStation 2Dreamcast 1998 Age of WondersMicrosoft Windows 2002 Unreal ChampionshipXbox 2002 Unreal Tournament 2003Microsoft WindowsOS X 2004 Unreal Tournament 2004Microsoft WindowsOS X 2005 Unreal Championship 2Xbox 2006 Gears of WarMicrosoft WindowsXbox 360 2007 Unreal Tournament 3Microsoft WindowsXbox 360PlayStation 3 2008 Gears of War 2Xbox 360 2009 Shadow ComplexMicrosoft WindowsXbox 360 2010 Infinity BladeiOS 2011 BulletstormMicrosoft WindowsXbox 360Playstation 3 2011 Gears of War 3Xbox 360 2011 Infinity Blade 2iOS 2013 Gears of War: JudgementXbox 360 2013 Infinity Blade 3iOS 2016 ParagonMicrosoft WindowsPlayStation 4 2017 Fortnite Battle RoyaleMicrosoft WindowsPlayStation 4iOSXbox OneNintendo SwitchAndroid 

 Zdroj 

Kategória:Vývojárske a vydavateľské spoločnosti počítačových hier a videohier
Kategória:Podniky v USA
Kategória:Organizácie založené v 1991